**Magne Gunnar Hegdal** (født 27. desember 1944 i Gjerdrum) er en norsk komponist, pianist og musikkritiker. Han debuterte som pianist i 1969. Han studerte komposisjon med Conrad Baden og Finn Mortensen og tok diplom som komponist fra Musikkonservatoriet i Oslo i 1972. Hegdal har undervist ved Norges musikkhøgskole og har hatt en utstrakt virksomhet som skribent og foreleser innen klassisk- og samtidsmusikk. I mange år var han *Dagbladet*s faste musikkritiker.

I løpet av 1970-årene var Hegdals musikk preget av aleatoriske prinsipper. Hans komposisjonsteknikk omfattet prosedyrer for bruk av tilfeldighet, som så musikken ble et resultat av.[] Uten formutvikling i tradisjonell betydning av ordet, tok musikken sikte på uforutsigelighet innen gitte grenser satt opp av komponisten.[] Senere har Hegdals komposisjonsstil utviklet seg mot større stilistisk åpenhet og et mer variert og direkte uttrykk, men han er fortsatt opptatt av å balansere tilfeldighet og orden i sine verker.

Magne Hegdals hovedinstrument, piano, har en fremtredende posisjon i hans verkliste.[] Han har også skrevet mye kammermusikk og musikk for større ensembler og orkester. Hans verker med vokale innslag er blant hans hyppigst fremførte, for eksempel *Air* og *Make Believe Rag*, som begge har vært fremført ved International Society for Contemporary Music-festivaler. Et prosjekt fra Hegdals produksjon av spesiell interesse er *Herbarium* (1974-2002), et forsøk på å få musikk til å nærme seg naturen gjennom en kombinasjon av faste strukturer og tilfeldighet.[] I sin endelige versjon har dette verket blitt oppført en rekke ganger, og det er også innspilt, av pianisten Herbert Henck. Beslektede verker er *Songs and Flowers* og *Decett* (2007), mens *Form* (for strykeorkester) og klarinettkvintetten *Veränderungen ohne Thema* representerer et friere og mer personlig uttrykk.[] *Stort sett* for fiolin og piano (2005-2008) dreier seg igjen om forholdet mellom kunst og natur. I dette omfattende verket inkluderes ulike tilnærminger til komposisjon, fra streng organisering til improvisasjon.

Verket *Morgensolens sange* for solister, kor og orkester ble i 1985 kåret til årets verk av Norsk Komponistforening. Denne utmerkelsen har han også mottatt for multimediaverket *Konsert* (1986), *For 2 nr.3* (1993) og i 1996 for *Grande symphonie de salon*. Hegdal mottok i 2002 Lindemanprisen, og Arne Nordheims komponistpris i 2014. Han har to nominasjoner til Nordisk råds musikkpris, for *Grande symphonie de salon* i 1998, og *Stort sett* i 2012.

Produksjon
----------

### Verkliste (utvalg)

* *Credo*  (1971)
* *Sinfonia*  (1972)
* *Air for a gothic cathedral*  (1975)
* *Birds*  (1976)
* *Rondo for fløyte, akkordeon og piano*  (1976)
* *Übung* : Ouverture concerto for two pianos and orchestra (1977)
* *Concerto I*  (1978)
* *Concerto II*  (1978)
* *Make Believe Rag*  (1981)
* *Morgensolens Sange*. Et Bjørnsonportrett (1982)
* *Konsert*  (1985)
* *Rondo II*  (1985)
* *For 2 nr. 3*  (1991–92)
* *Pour Ensemble*  (1992)
* *For orkester*  (1993)
* *Annotations. Suite de quatre pièces pour piano*  (1995)
* *Grande Symphonie de salon: Pour Ensemble No. 2*  (1996)
* *For 4 nr. 4*  (1999)
* *Fragmentarium : For sangstemme og klaver*  (2002)
* *Songs and Flowers*  (2007)
* *Decett : Irreelle interludier for 10 instrumenter*  (2007)
* *Tersett : Five out of Six Possible Postludes*  (2008)
* *Stort sett for fiolin og piano*  (2005-2008)
* *Dobbeltpar*  For gitar (2010)
* *Konsertstykke i tre deler*  Klaver og orkester (2011-2013)
* *Album for eldre*  Kort og hilsener i kanonform (2015-2016)
* *Hindostan : 10 oder til Tiris* (2016-2017)

### Diskografi

* Rolf Borch, *Step Inside* (2007)
* Guri Egge, *Songs from the Last Century* (2006)
* Herbert Henck, *Magne Hegdal: Herbarium II* (2006)
* Det Norske Solistkor, *Nocturnus* (2003)
* Magne Hegdal: *Annotations* (2000)
* BIT20 Ensemble,  *Miniatures* (1995)
* BIT20 Ensemble, *Magne Hegdal: Pour ensemble - for 3* (1994)
* Magne Hegdal, *Wolfgang in Memoriam* (1994)
* Frantisek Veselka, *New Norwegian Violin Music, Volume III* (1993)
* Kjell Samkopf, *Norwegian Percussion* (1992)

Referanser
----------

1. ↑   Musicalics, Musicalics komponist-ID 79840[Hentet fra Wikidata]
2. ↑
3. ↑
4. ↑

Litteratur
----------

* Magne Hegdals biografi, *MIC.no*
* Magne Hegdal, *Norsk biografisk leksikon*
* Jean-Noël von der Weid, *La musique du XXe siècle*, Paris, Fayard, coll. Pluriel, 2010, S. 208-209.

Eksterne lenker
---------------

* Verkliste[*død lenke*] fra NB noter
* Lindemanprisen 2002 til Magne Hegdal, *Ballade.no*
* Intervju, *Ballade.no*

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** VIAF **·** GND **·** LCCN **·** ISNI **·** MusicBrainz **·** Discogs **·** AllMusic
 |